Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: szóló 1995. évi LXV. törvény (titoktörvény) mellékletét képező Államtitokköri Jegyzék 110. pontja alapján. A minősítésre a titoktörvényben meghatározott formai követelményeknek megfelelően került sor.
Paragraph Index: 1680

(1) bekezdés szerint minősítésre jogosult e jogkörét belső szabályzatban átruházhatja helyettesére, ideértve az államtitkárt, helyettes államtitkárt is”. Mivel az irat a tárca nélküli miniszter hivatalában készült, az ajánlás értelmezése szerint annak minősítésére csak a miniszter, illetve államtitkára, helyettes államtitkára lett volna csak jogosult. Diószegi Miklósné tanácsos asszony mint berendelt állományú munkatárs dolgozott ebben a tárgyalt időszakban a tárca nélküli miniszter Hivatalában. Minősítői jogkörét a Nemzetbiztonsági Szakszolgálat főigazgatója ruházta rá, a titoktörvényben meghatározott jogkörénél fogva. Az ajánlás jogértelmezése szerint a Nemzetbiztonsági Szakszolgálat főigazgatójának minősítői jogkör átruházása csak a Szakszolgálatnál készült iratok minősítésére vonatkozhat. A titoktörvény megfogalmazása szerint — figyelmen kívül hagyva a módosításával kapcsolatos vitát, amelyre a későbbiekben szeretnék kitérni — a nemzetbiztonsági szolgálatok főigazgatója minősítői jogkörét a nemzetbiztonsági feladatok végrehajtásának körében ruházhatja át. Ez 2000/88/II. szám nem azt jelenti, hogy a főigazgató által adott felhatalmazása csak a Szakszolgálat iratainak minősítésére vonatkozna, hanem vonatkozhat bármely nemzetbiztonsági vonatkozású feladatellátás során keletkező iratra. Bár az esetek túlnyomó többségében természetesen a Nemzetbiztonsági Szakszolgálat által készített iratok tekintetében kerül sor minősítésre, a titoktörvény megalkotója nem véletlenül használta ezt a megfogalmazást, és terjesztette ki a minősítői jogkör átruházásának lehetőségét minden nemzetbiztonsági relevanciájú anyag készítésének esetére. Diószegi Miklósné tanácsos asszony minősítéssel összefüggő tevékenysége nemzetbiztonsági feladat végrehajtására irányult, mégpedig éppen a Nemzetbiztonsági Szakszolgálattal kapcsolatos nemzetbiztonsági feladat végrehajtására. Diószegi Miklósné tanácsos asszony minősítői jogkörét berendelését megelőzően a Nemzetbiztonsági Szakszolgálat Titokvédelmi Szabályzatának kiadásáról és a kapcsolódó feladatokról szóló 9/1996. számú főigazgatói utasítás

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes